CELEX: 62021TN0420
Language: mt
Date: 2021-07-12 00:00:00
Title: Kawża T-420/21: Rikors ippreżentat fit-12 ta’ Lulju 2021 – Cargolux vs Il-Kummissjoni

23.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/43
            
         
      Rikors ippreżentat fit-12 ta’ Lulju 2021 – Cargolux vs Il-Kummissjoni
      (Kawża T-420/21)
      (2021/C 338/53)
      Lingwa tal-kawża: l-Ingliż
      
         Partijiet
      
      
         Rikorrent: Cargolux Airlines International SA (Cargolux) (Sandweiler, il-Lussemburgu) (rappreżentanti: G. Goeteyn u E. Aliende Rodríguez, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-ittra mill-Kummissjoni lil Cargolux bid-data tat-30 ta’ April 2021 fl-intier tagħha;
               
            
                  —
               
               
                  tordna lill-Unjoni Ewropea, irrappreżentata mill-Kummissjoni, sabiex tirranġa l-ħsara sostnuta minn Cargolux minħabba n-nuqqas tal-Kummissjoni li tħallas l-ammont tal-interessi awtomatiċi pagabbli u l-ammont ta’ interessi komposti pagabbli, skont l-ewwel paragrafu tal-Artikolu 266 TFUE, b’osservanza tas-sentenza tas-16 ta’ Diċembru 2015, Cargolux Airlines International SA vs Il-Kummissjoni (Kawża T-39/11) u għalhekk tħallas l-ammonti li ġejjin, skont it-tieni paragrafu tal-Artikolu 266 TFUE, Artikolu 268 TFUE u t-tieni paragrafu tal-Artikolu 340 TFUE:
                  
                              (a)
                           
                           
                              l-ammont ta’ interessi awtomatiċi pagabbli, jiġifieri interessi fuq is-somma ta’ EUR 39 900 000 bir-rata ta’ interessi fil-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri, 1 %), miżjud bi 3,5 %, għall-perijodu bejn il-15 ta’ Frar 2011 u l-5 ta’ Frar 2016, li jirriżulta f’ammont ta’ EUR 8 075 972,03 jew, fin-nuqqas ta’ dan, bir-rata ta’ interessi li l-Qorti Ġenerali tqis xieraq; u
                           
                        
                              (b)
                           
                           
                              l-ammont ta’ interessi komposti pagabbli, jiġifieri fuq l-ammont tal-ammont ta’ interessi awtomatiċi pagabbli skont il-paragrafu (a) iktar ’il fuq, għall-perijodu bejn il-5 ta’ Frar 2016 u d-data ta’ ħlas attwali mill-Kummissjoni fuq l-ammont mitlub fil-paragrafu (a) iktar ’il fuq (jew jekk il-Qorti Ġenerali tiċħad it-talba ta’ Cargolux għall-ammont ta’ interessi komposti pagabbli li jiddekorru mill-5 ta’ Frar 2016, mill-inqas għall-perijodu bejn id-data ta’ din l-applikazzjoni u d-data ta’ pagament attwali mill-Kummissjoni tal-ammont mitlub fil-paragrafu (a) iktar ’il fuq), bir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid tagħha fl-1 ta’ Novembru 2010 (jiġifieri, 1 %) miżjud bi 3,5 % (jew, fin-nuqqas ta’ dak, bir-rata ta’ interessi li l-Qorti Ġenerali tqis xieraq);
                           
                        
            
                  —
               
               
                  tikkundanna lill-Kummissjoni tħallas l-ispejjeż ta’ Cargolux fl-intier tagħhom ta’ dawn il-proċedimenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-fatt li d-deċiżjoni kkontestata nnotifikata bl-ittra tat-30 ta’ April 2021 hija vvizzjati minn żball ta’ liġi u għandha tiġi annullata fl-intier tagħha skont l-Artikolu 263 TFUE. Ir-rikorrenti tallega li d-deċiżjoni kkontestata tiddikjara b’mod żbaljat li t-talba ta’ Cargolux tat-2 ta’ Frar 2021 għall-ħlas tal-ammont ta’ interessi awtomatiċi pagabbli u l-ammont ta’ interessi komposti pagabbli hija preskritta u mhux ammissibbli.
               
            
                  2.
               
               
                  It-tieni motiv ibbażat fuq il-fatt li l-ksur tal-Kummissjoni tal-ewwel paragrafu tal-Artikolu 266 TFUE trendi l-Unjoni mhux responsabbli kuntrattwalment sabiex tħallas kumpens daqs l-ammont ta’ interessi awtomatiċi pagabbli u l-ammont ta’ interessi komposti pagabbli lil Cargolux, skont it-tieni paragrafu tal-Artikolu 266 TFUE, Artikolu 268 TFUE u t-tieni paragrafu tal-Artikolu 340 TFUE.